Şaristanê Sydneyî yê Avusturalya de bi çalakîyêke qirkerdişê Zaxoyî yê dewleta tirke protesto kerd û waşt ke warê hewayî yê Rojawanî wa bêro qefilnayene.
Çalakîye de nameyê DKTFyî ser o eşkerayîye ameye wendene û venga Neteweyanê Yewbîyayeyan ame dayene ke wa warê hewayî hêrişanê dewleta tirke rê bêro qefilnayene.
Senatorê Federalî yê Partîya Keskan David Shoebridgeyî qirkerdişê dewleta tirke yê vera Zaxoyî şermezar kerd û venga Avusturalya û Amerîka da ke wa ambargoyê çekan ronê vera Tirkîya.
Nuştoxê kurdî Mensur Rezaqî zî waşt ke wa warê hewayî yê Rojawanî bêro qefilnayene.
Vervatoxê Koma Paştdayîşê Bi Rojawanî Peter Boyle zî bale ante têkoşînê kurdan ê vera DAÎŞî ser û seba yewîya kurdan veng da.
